Diari Oficial de la Generalitat Valenciana


Sumari del DOGV 1686, del 18-12-1991 (1991/823503)

RESOLUCIÓ de 30 de setembre de 1991, del Conseller d'Obres Publiques, Urbanisme i Transports, per la qual s'aprova definitivament el projecte de modificació puntual del Pla General Municipal d'Ordenació Urbana de Castelló de la Plana relatiu a canvis de classificació de sol dotacional a l'avinguda de la Mare de Deu del Lledó.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1686

Data del DOGV
:   18-12-1991

Secció del DOGV
:   ALTRES DISPOSICIONS

Número del document
:   1991/823503


Data del document
:   30-09-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 30 de setembre de 1991, del Conseller d'Obres Públiques, Urbanisme i Transports, per la qual s'aprova definitivament el projecte de modificació puntual del Pla General d'Ordenació Urbana de Castelló de la Plana relatiu a canvis de classificació de sòl dotacional a l'av. de la Mare de Déu del Lledó.  
Vist l'expedient relatiu al projecte de modificació puntual sobre canvis de classificació del sòl dotacional a l'av. de la Mare de Déu del Lledó, del Pla General d'Ordenació Urbana de Castelló de la Plana.  
Vist que l'Ajuntament de Castelló de la Plana aprovà inicialment el projecte de modificació puntual sobre canvis de classificació del sòl dotacional a l'av. de la Mare de Déu del Lledó, del Pla General d'Ordenació Urbana de Castelló de la Plana, en sessió de dia 5 d'octubre de 1990.  
Vist que amb data 18 d'octubre de 1990 i 20 d'octubre de 1990 fou publicada en els diaris Castellón Diario i Mediterràneo, respectivament, l'aprovació inicial; el 18 d'octubre de 1990 en el BOP i el 15 de novembre de 1990 en el BOE, a l?efecte d'informació pública.  
Vist que durant el període d'informació pública no es produïren al·legacions i el projecte va ser aprovat provisionalment el 25 de gener de 1991.  
Vist que el projecte consta de memòria, normes urbanístiques, programa d'actuació, estudi econòmico- financer, plànols d'informació i d'ordenació. Així mateix, consta en l?expedient un informe favorable de la Diputació Provincial de Castelló de la Plana emés el 2 d'abril de 1991.  
Vist que la zona objecte de modificació es troba situada en l?encreuament de l'av. de la Mare de Déu del Lledó i el carrer 263. L'objecte de la modificació és resoldre dues contradiccions detectades entre diversos documents del Pla General Municipal d'Ordenació Urbana de Castelló de la Plana. Aquestes contradiccions consisteixen en la diferent classificació i qualificació dels terrenys que s'estableix en determinats plànols i apartats de la memòria. Concretament, són les següents:  
1. En un cas, hi ha uns terrenys que en el plànol d'Alineacions, rasants i dotacions» es qualifiquen com a dotacions per a ús esportiu i per a ús múltiple dotacional. En la memòria s'especifica que es tracta de dotacions pertanyents a sistema local l?obtenció de les quals està prevista mitjançant expropiació en el segon període del programa d'actuació. A més, en el plànol de «Polígon i unitats d'actuació en sòl urbà» figuren com a actuacions puntuals que s'han d'obtenir per expropiació. Tanmateix, aquests terrenys estan classificats com a sòl urbanitzable no programat residencial- 4, tant en el plànol de «Classificació del sòl» com en el «d'Usos globals». Sorgeix aleshores la contradicció ja que els terrenys inclosos en el sòl urbanitzable no programat han de desplegar-se a través d'un programa d'actuació urbanística i d'un pla parcial. Les dotacions que proposen aquests plans s'obtindran com a cessions obligatòries i gratuïtes, mentre que en els documents que hem analitzat anteriorment es dóna als terrenys el tractament propi d'actuacions puntuals expropiadores en sòl urbà. Davant la disjuntiva de considerar els terrenys com a sòl urbà o com a sòl urbanitzable no programat, cal remetre's a la disposició final de les ordenances generals, que estableix que: «En cas de contradicció entre diversos plànols a diferent escala, prevaldrà el d'escala major, excepte en el tema a què estigués especialment dedicat el plànol». En conseqüència, per a aclarir la classificació que reben els terrenys ha de prevaldre el plànol de «Classificació del sòl» i, per tant, han de considerar-se com a sòl urbanitzable no programat. D'això es deriva la necessitat de suprimir aquelles determinacions que es referien a la seua classificació Com a dotacions de sistema local i obtenció mitjançant expropiació amb delimitació d'unitats d'actuació.  
2. Un altre cas diferent es planteja amb els terrenys ocupats per la clínica de la Misericòrdia, situats al costat dels anteriors. La mateixa memòria del pla general reconeix que es tracta d'un equipament existent d'ús sanitari corresponent a sistema local. En aquest supòsit, l'existència de la dotació amb caràcter previ a la formulació del pla general, determina que - en tant que dotació ja obtinguda- hauria d'haver-se considerat com a sòl urbà, quedant fora, per tant, de la delimitació del sòl urbanitzable no programat. En aquest sentit es planteja la modificació, classificant i qualificant els terrenys ocupats per la clínica de la Misericòrdia com a sòl urbà dotacional, als quals serà d'aplicació l'ordenança ZU- S (ús sanitari exclusiu) del pla general.  
Vist que la Comissió Territorial d'Urbanisme de Castelló, en sessió de 14 de maig de 1991, adoptà l'acord d'informar favorablement sobre la modificació puntual del Pla General d'Ordenació Urbana de Castelló de la Plana relativa a canvis de classificació de sòl dotacional a l'av. de la Mare de Déu del Lledó. Elevant al Conseller d'Obres Públiques, Urbanisme i Transports la recomanació d'aquesta comissió perquè s'inste, si escau, l'Ajuntament de Castelló, a la vista de les circumstàncies urbanístiques sobrevingudes des de l'aprovació definitiva del Pla General d'Ordenació Urbana de Castelló, i se realitze la revisió del pla general, de manera que queden reflectides totes les modificacions realitzades i totes aquelles que puguen seguir plantejant-se, motivades per l?elecció d'un model territorial ajustat a les necessitats reals de la població i a l'interès general comunitari, alhora que es recullen aquells aspectes normatius que li són d'aplicació de la Llei 8/1990, de 25 de juliol, de Reforma del Règim Urbanístic i Valoracions del Sòl.  
Atès que la tramitació és correcta, en funció del que estableix en l'article 41 de la Llei del Sòl per remissió de l'article 49 del mateix text legal i la seua documentació és adequada i suficient, tenint en compte l'objecte de la modificació plantejada, i el seu contingut s'ajusta a les determinacions establertes en l'article 161 en relació amb el 37 del Reglament de Planejament Urbanístic.  
Atés que la modificació proposada no està inclosa en cap dels supòsits de revisió del pla general ja que no adopta nous criteris respecte de l?estructura general i orgànica del territori o de la classificació del sòl, motivada per l'elecció d'un model territorial distint. Així dones, es tracta d'un supòsit de canvis aïllats en la classificació i qualificació del sòl, previst en l'article 154.4 del Reglament de Planejament.  
Atés que el Pla General Municipal d'Ordenació Urbana de Castelló de la Plana fou aprovat definitivament pel Conseller d'Obres Públiques, Urbanisme i Transports el 17 de novembre de 1984. Atés que s'han tramitat 78 modificacions puntuals des de la data de l'aprovació diminutiva, evidencia la seua necessitat d'adaptació a les noves circumstàncies i criteris urbanístics sobrevinguts, i per això s'hauria de revisar el pla general per tal que hi queden reflectides totes les modificacions realitzades i totes aquelles que puguen seguir plantejant-se, motivades per l?elecció d'un model territorial ajustat a les necessitats reals de la població i a l'interès general comunitari, alhora que es recullen aquells aspectes normatius que li són d'aplicació de la Llei 8/1990, de 25 de juliol, de Reforma de Règim Urbanístic i Valoracions del Sòl.  
Atés que el Conseller d'Obres Públiques, Urbanisme i Transports és l'autoritat competent per a atorgar l'aprovació definitiva del projecte de referència, d?acord amb l'article 35.1.c de la Llei del Sòl i l'article 3.2 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels Organs Urbanístics de la Generalitat Valenciana, resolc:  
Aprovar definitivament el projecte de modificació puntual del Pla General Municipal d'Ordenació Urbana de Castelló de la Plana, relatiu a canvis de classificació de sòl dotacional a l'av. de la Mare de Déu del Lledó.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la notificació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 30 de setembre de 1991. - El Conseller d'Obres Públiques, Urbanisme i Transports: Eugenio Burriel de Orueta.